กฎกระทรวงกฎกระทรวงฉบับที่ ๖ (พ.ศ. ๒๕๒๙)ออกตามความในพระราชบัญญัติเชื้อโรคและพิษจากสัตว์พ.ศ. ๒๕๒๕[๑] อาศัยอำนาจตามความในมาตรา ๕วรรคสอง มาตรา ๖ (๕) มาตรา ๘ วรรคสอง มาตรา ๑๐ วรรคสอง มาตรา ๑๔ (๑) และ (๓) และมาตรา ๒๗แห่งพระราชบัญญัติเชื้อโรคและพิษจากสัตว์ พ.ศ. ๒๕๒๕ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ ๑ผู้ใดประสงค์จะขออนุญาตนำผ่านเชื้อโรคและพิษจากสัตว์ให้ยื่นคำขอพร้อมด้วยหลักฐานตามที่ระบุไว้ในแบบนผ.ช. ๑ ท้ายกฎกระทรวงนี้ข้อ ๒ใบอนุญาตนำผ่านเชื้อโรคและพิษจากสัตว์ ให้ใช้แบบ นผ.ช. ๒ ท้ายกฎกระทรวงนี้ข้อ ๓ให้ผู้รับใบอนุญาตนำผ่านเชื้อโรคและพิษจากสัตว์ปฏิบัติดังต่อไปนี้(๑)จัดให้การเก็บเชื้อโรคหรือพิษจากสัตว์ที่นำผ่าน ดังนี้(ก)เชื้อโรคหรือพิษจากสัตว์ที่นำผ่านต้องเก็บในหลอดหรือขวดที่ทำด้วยแก้ว พลาสติกหรือโลหะ ปากหลอดเชื่อมปิดสนิทหรือมีฝาปิดสนิท ด้านนอกของหลอดหรือขวดให้ปิดฉลากแสดงชื่อและชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษพันหลอดหรือขวดด้วยกระดาษที่ดูดซึมน้ำได้โดยรอบก่อนนำมาบรรจุในภาชนะชั้นที่สอง(ข)ภาชนะชั้นที่สองต้องมีความคงทนไม่แตกง่ายและกันน้ำซึมผ่านได้ ถ้าภาชนะชั้นแรกมีปริมาตรรวมกันเกิน๕๐ มิลลิลิตร ต้องใส่วัสดุกันแตกระหว่างภาชนะชั้นที่สองและชั้นนอกสุดโดยรอบในกรณีที่ต้องการรักษาคุณภาพของเชื้อโรคหรือพิษจากสัตว์บางชนิด ให้เก็บในสภาวะที่มีอุณหภูมิไม่เกิน๕ องศาเซลเซียส(ค)ภาชนะชั้นนอกสุดเป็นหีบห่อบรรจุทำด้วยกระดาษแข็ง ไม้ หรือวัสดุอื่นที่มีความคงทนต่อการกระทบกระเทือนด้านนอกติดฉลากแสดงชื่อ และชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษปริมาณที่บรรจุ วัน เดือน ปีที่ผลิต สถานที่ผลิต คำว่า เชื้ออันตราย หรือ สารอันตราย และชื่อที่อยู่ของผู้ที่จะติดต่อได้ในกรณีที่ภาชนะบรรจุนั้นแตกหรือเสียหายระหว่างการขนส่ง(ง)สถานที่ครองครองหรือสถานที่เก็บเชื้อโรคและพิษจากสัตว์ที่นำผ่าน ต้องปลอดภัยจากการแพร่กระจายของเชื้อโรคหรือพิษจากสัตว์โดยมีเครื่องควบคุมอุณหภูมิให้สม่ำเสมอไม่เกิน ๕ องศาเซลเซียส(๒) การนำผ่านราชอาณาจักรซึ่งเชื้อโรคและพิษจากสัตว์ให้ระบุเลขที่ของใบอนุญาตนำผ่านไว้ที่หีบห่อของภาชนะที่บรรจุเชื้อโรคและพิษจากสัตว์ด้วย(๓)จัดทำบัญชีการนำผ่านเชื้อโรคและพิษจากสัตว์ตามแบบ นผ.ช. ๓ ท้ายกฎกระทรวงนี้(๔)จัดให้มีผู้ควบคุมการนำผ่านเชื้อโรคหรือพิษจากสัตว์ซึ่งต้องเป็นผู้ได้รับปริญญาในสาขาใดสาขาหนึ่งดังนี้คือ แพทยศาสตร์ สัตวแพทยศาสตร์ ทันตแพทยศาสตร์ เภสัชศาสตร์ หรือวิทยาศาสตร์(จุลชีววิทยา เทคนิคการแพทย์ หรือพยาบาล)ข้อ ๔ผู้รับใบอนุญาตนำผ่านเชื้อโรคและพิษจากสัตว์ผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตก่อนใบอนุญาตสิ้นอายุพร้อมด้วยหลักฐานตามที่ระบุไว้ในแบบนผ.ช. ๔ ท้ายกฎกระทรวงนี้การอนุญาตให้ต่ออายุใบอนุญาตนำผ่านเชื้อโรคและพิษจากสัตว์ผู้อนุญาตจะแสดงไว้ในรายการต่ออายุใบอนุญาตนั้น หรือจะออกใบอนุญาตตามแบบ นผ.ช. ๒ให้ใหม่ก็ได้ข้อ ๕ ผู้รับใบอนุญาตนำผ่านเชื้อโรคและพิษจากสัตว์ผู้ใดประสงค์จะขอใบแทนใบอนุญาตให้ยื่นคำขอพร้อมด้วยหลักฐานตามที่ระบุไว้ในแบบ นผ.ช. ๕ ท้ายกฎกระทรวงนี้การอนุญาตคำขอใบแทนใบอนุญาตให้ผู้อนุญาตออกใบอนุญาตตามแบบ นผ.ช. ๒ พร้อมทั้งกำกับคำว่า ใบแทน ไว้ที่ด้านหน้าด้วยข้อ ๖การยื่นคำขอตามกฎกระทรวงนี้ ในกรุงเทพมหานคร ให้ยื่น ณ สำนักงานเลขานุการกรมกรมวิทยาศาสตร์การแพทย์ กระทรวงสาธารณสุข ในจังหวัดอื่น ๆ ให้ยื่น ณ สำนักงานสาธารณสุขจังหวัดนั้นๆ หรือ ณ สำนักงานเลขานุการกรม กรมวิทยาศาสตร์การแพทย์ กระทรวงสาธารณสุขให้ไว้ ณ วันที่ ๑๘ มิถุนายน พ.ศ. ๒๕๒๙มารุต บุนนาครัฐมนตรีว่าการกระทรวงสาธารณสุข[เอกสารแนบท้าย]๑. คำขออนุญาตนำผ่านเชื้อโรคและพิษจากสัตว์ (แบบนผ.ช. ๑) ๒. ใบอนุญาตนำผ่านเชื้อโรคและพิษจากสัตว์ (แบบนผ.ช. ๒) ๓. บัญชีการนำผ่านเชื้อโรคและพิษจากสัตว์ (แบบนผ.ช. ๓) ๔.คำขอต่ออายุใบอนุญาตนำผ่านเชื้อโรคและพิษจากสัตว์ (แบบ นผ.ช. ๔) ๕. คำขอใบแทนอนุญาตนำผ่านเชื้อโรคและพิษจากสัตว์(แบบ นผ.ช. ๕) (ดูข้อมูลจากภาพกฎหมาย) หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากมาตรา ๕ วรรคสองมาตรา ๖(๕) มาตรา ๘ วรรคสอง มาตรา ๑๐วรรคสอง และมาตรา ๑๔ (๑) และ (๓) แห่งพระราชบัญญัติเชื้อโรคและพิษจากสัตว์ พ.ศ.๒๕๒๕ บัญญัติว่า การขออนุญาต การออกใบอนุญาต การต่ออายุใบอนุญาต และการขอใบแทนใบอนุญาตนำผ่านเชื้อโรคและพิษจากสัตว์และการควบคุมการนำผ่านซึ่งเชื้อโรคและพิษจากสัตว์ ให้เป็นไปตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ณัฐดนัย/แก้ไข๑๒ กุมภาพันธ์ ๒๕๕๒รัศม์วรรณลัย/ตรวจ๑๓ กุมภาพันธ์ ๒๕๕๒[๑]ราชกิจจานุเบกษา เล่ม ๑๐๓/ตอนที่ ๑๖๑/ฉบับพิเศษ หน้า ๒๗/๑๘ กันยายน๒๕๒๙